આ હાથવગા ડેટામાંથી શું આશા રાખવી તે જાણવા માટે તેમાં જે જણાવાયું છે તેની સમરી અહીં આપી છે. આ ડેટાનું અનુમાન છે કે વર્ષ ૨૦૧૭-૧૮ દરમ્યાન જીડીપી, વર્ષ દર વર્ષ, ૬.૫%ના દરે વધશે જે પાછલા નાણાકીય વર્ષના ૭.૧%ના અનુમાન કરતા નીચું છે. કોન્સ્ટન્ટ કિંમતોએ ગ્રોસ વેલ્યુ એડીશન ૬.૧%ના દરે વધવાનું અનુમાન છે જે પાછલા વર્ષના પ્રોવિઝનલ અનુમાન જ્યાં ગ્રોથ ૬.૬%ના દરે નોંધાયો છે તે કરતા નીચો છે. જીડીપીનું બીજું પરિબળ, પ્રોડક્ટ પરના ચોખ્ખા ટેક્સો, જીએસટી ના કારણે ઇનડાયરેક્ટ ટેક્સના મહેસૂલની વસુલી ધીમી પડતા, ૧૦.૯%ના દરે વધવાનું અનુમાન છે જે ગત વર્ષ કરતા નીચું છે.